作者:無名氏
標題:賀新郎
內容:官職從他大。官大時、煩惱偏多，不如到我。我有數間臨水屋，隨分田園些個。也薄有、新蔬時果。濁酒三杯棋一局，對花前、時抱添丁坐。間覓句，唱仍和。年年生日人爭賀。謾相期、黃扉紫闥，玉堂青瑣。一日平章風月事，奉保永無期禍。只如此、有何不可。閣箸相疑真可笑，政事堂、日裡如何□。似恁地，待則麼。